Mye av nøkkelen til framgangen siden forrige sesong må tilskrives anskaffelsen av Tomáš Skuhravý, som med sine fem mål i sommerens VM-sluttspill var en av turneringens mest imponerende spillere. Den tsjekkoslovakiske tankspissen tok overgangen til Serie A på strak arm. I spann med uruguayaneren Carlos Aguilera dannet storvokste Skuhravý en effektiv spissduo for Genoa.